ભારતના મહાનવૈજ્ઞાનિક ડો.કલામ સાહેબના જન્મદિને વિજ્ઞાનપ્રવૃતિઓને વિકસાવવા અને પ્રોત્સાહન આપવા માટે શાળાના યુવા સંશોધકોને સન્માનિત કરવા ધોળકિયા શાળા ખાતે 'બાળ વૈજ્ઞાનિક સન્માન અને શુભેચ્છા સમારંભ' યોજાયો હતો. આ સમારંભમાં રાજકોટના પ્રથમ નાગરિક મેયર બીનાબહેન આચાર્ય અને વિજ્ઞાનના ઋષિ પુરૂષ લોકવિજ્ઞાન કેન્દ્રના ચેરમેન ડો. ભાયાણી ખાસ ઉપસ્થિતિ રહી રાજકોટ શહેર અને વિજ્ઞાનજગત વતી શુભકામનાઓ પાઠવી આર્શીવાદ આપ્યા હતા સાથે રાજકોટ શહેરને સંશોધન ક્ષેત્રે વિશ્વના નકશા પર ઝળકાવવા બદલ ધોળકિયા સ્કૂલના સંચાલકો-શિક્ષકો-વિદ્યાર્થીઓ-વાલીઓને બિરદાવ્યા હતા. આ કાર્યક્રમમાં શાળા પરિવારના ટ્રસ્ટીશ્રી કૃષ્ણકાંતભાઇ અને જીતુભાઇ ધોળકિયાએ સમગ્ર બાળ વૈજ્ઞાનિકોને સન્માનતા સમાજને ઉપયોગી એવા સંશોધનો કરવા માટે અપીલ કરી હતી.